Zadatak

Pažljivo pročitajte zadatak!!

1. aktivnost – Odaberite jedan predmet i lekciju iz tog predmeta koju ste učili u zadnjih nekoliko tjedana na temelju čega ćete izraditi kviz od najmanje 8 pitanja. Preporuka je neki predmet koji ima dosta teorije, kao što su povijest, geografija, priroda… Tako ćete lakše odabrati 8 pitanja iz lekcije koja će biti važna.

2. aktivnost – otvorite udžbenik ili digitalni udžbenik iz željenog predmeta i proučiti lekciju.

3. aktivnost - u PowerPointu izradite naslovni slajd i 8 slajdova s pitanjima. Koristite gotove teme ili sami izradite temu za prezentaciju (Samo ako nakon unosa pitanja imate dovoljno vremena za to). Izradite i slajd na koje će igrači završiti ako točno odgovore na sva pitanja i slajd ako krivo odgovore na neko pitanje.

Razmislite kako Vam učitelji postavljaju pitanja, kakva Vam se pitanja sviđaju pa na taj način odaberite 8 pitanja. Pokušajte izdvojiti najbitnije stvari iz te lekcije – najbitnije stvari uvijek odgovaraju na pitanja tko, što, kako, gdje, kada…

4. aktivnost – Povežite slajdove uz pomoć poveznica i akcijskih gumbova. Za prijelaz s naslovnog slajda na kviz koristiti odgovarajući akcijski gumb. Navigacija u prezentaciji mora biti ispravna. Točni odgovori vode na sljedeće pitanje, netočni na slajd za netočno pitanje. Zadnji točan odgovor otvara slajd s pohvalom za točno rješavanje kviza. S slajd za netočan odgovor je moguć povratak na početak kviza ili izlazak iz prezentacije. Za navigaciju s slajda za netočna pitanja također koristiti akcijske gumbe za povratak na prvi slajd i izlazak iz kviza.

5. aktivnost – Odigrat ćete kviz pred razredom. Odabrat ćete jednog do maksimalno tri natjecatelja koji će pokušati riješiti kviz točno. U slučaju da ne riješe kviz, pokazat ćete da je kviz moguće točno riješiti.

6. Riješi anketu: https://forms.office.com/Pages/ShareFormPage.aspx?id=FvJamzTGgEurAgyaPQKQkWQoz9e4lIFDim83FY82ncdUQUU2UTY1MUU5NFBBUTgyWEM3V0g4SVdTNS4u&sharetoken=onwCUMSttA0jqb6ixKpf

Pomoću obrasca za vršnjačko vrednovanje drugi timovi i učitelj vrednuju kviz.

|  |  |  |  |
| --- | --- | --- | --- |
| Pitanje | Da (2) | Djelomično (1) | Ne (0) |
| U prezentaciji je korištena tema? |  |  |  |
| Sadržaj je dobro vidljiv i lijepo izgleda? |  |  |  |
| Pitanja su smislena i dobro postavljena? |  |  |  |
| Pitanja su u skladu s gradivom? |  |  |  |
| Kviz ima barem 8 pitanja? |  |  |  |
| Slajdovi su točno povezani? |  |  |  |
| Postoje svi traženi slajdovi u kvizu? |  |  |  |
| Korišteni su akcijski gumbi na odgovarajućim slajdovima |  |  |  |
| Tim je dobro predstavio kviz? |  |  |  |
| Kviz ima točne odgovore? |  |  |  |
| Ukupno bodova: |  |

19 - 20 - odličan

17 - 18 – vrlo dobar

14 – 16 – dobar

10 – 13 – dovoljan

0 – 9 – nedovoljan